༄༅། །ཐམས་ཅད་གསང་བའི་དཀྱིལ་འཁོར་གྱི་ཆོག་བཞུགས་སོ། །
༄༅༅། །ད་ནི་ཐམས་ཅད་གསང་བའི་དཀྱིལ་འཁོར་གྱི་ཆོག་བརྗོད་པར་བྱ་སྟེ། དེ་ལ་
ཡང་སྦྱོར་བ་དང༌། དངོས་གཞི་དང༌། རྗེས་ཀྱི་ཆོ་གའོ། །སྦྱོར་བ་ལ་གསུམ་སྟེ། བསྙེན་པའི་ཆོ་ག་
དང༌། སའི་ཆོ་ག་དང༌། སྟ་གོན་གྱི་ཆོ་གའོ། །བསྙེན་པ་ལ་ཡང་གཙོ་བོའི་བསྙེན་པ་ནི། ལྷ་སྒྲུབ་
པ་བཀས་གནང་བ་དང༌། རྫ་ས་འབར་བ་དང༌། མི་འཁྲུལ་བའི་སྒྲ་དང༌། འོད་ལ་སོགས་པའོ། །
འབྲིང་དུས་ཀྱི་བསྙེན་པ་ནི། ལོ་གཅིག་དང༌། ཟླ་བ་དྲུག་དང༌། ཟླ་བ་གཅིག་པ་སོགས་པའོ། །
ཐ་མ་གྲངས་ཀྱི་བསྙེན་པ་ནི། བྱེ་བ་དང༌། འབྲུ་འབུམ་དང༌། གཙོ་བོ་འབུམ་དང༌། འཁོར་གྱི་ཁྲི་
རྣམས་སོ། །དེ་ལ་ཕྱི་མ་འདི་ཙམ་གྱིས་ཀྱང་དཀྱིལ་འཁོར་བྲི་བའི་ལས་ལ་སོགས་པ་བྱེད་དོ། །
འཁོར་གྱི་བསྙེན་པ་ནི་རྡོ་རྗེ་དབབ་པ་དང་། ལས་ཐམས་ཅད་པའི་སྔགས་སུམ་ཁྲི་བཟླའོ། །ཉེ་
བའི་བསྙེན་པ་ནི། རྡོ་རྗེ་སློབ་དཔོན་མཚན་ཉིད་དང་ལྡན་པ་ལ་སློབ་མ་མཚན་ཉིད་དང་ལྡན་
པས་མཎྜལ་ཕུལ་ཏེ། རྡོ་རྗེ་སློབ་དཔོན། བདག་ལ་ཐམས་ཅད་གསང་བའི་རྡོ་རྗེ་དབྱིངས་ཀྱི་
དཀྱིལ་འཁོར་དུ་དབང་བསྐུར་བ་སྩལ་དུ་གསོལ། ཞེས་པ་ལན་གསུམ་དུ་གསོལ་བ་འདེབས་
པར་བྱེད་པའི་སློབ་མ་ཉིད་དུ་ཁས་ལེན་པར་བྱེད་པ་ལ། ཁྱོད་ཉིད་དཀྱིལ་འཁོར་ཆེན་པོར་དབང་
བསྐུར་བའི་ཡོ་བྱད་རྣམས་སྟ་གོན་གྱིས་ཤིག་དང༌། ཡུལ་དུས་འདི་ལྟ་བུར་དབང་བསྐུར་བར་
-177-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བྱའོ་ཞེས་བརྗོད་ལ། གནས་དབེན་ཞིང་ཡིད་དུ་འོང་བར་སྔར་གྱི་བསྙེན་པ་ཞག་བདུན་གསོ་
ཞིང༌། ལྷ་དང་འབྱུང་པོ་ལ་གཏོར་མ་ཐུན་མཚམས་སུ་དབུལ་བར་བྱའོ། །
སའི་ཆོ་ག་ལ་ས་བརྟག་པ་ནི། ལས་དང་མཐུན་པའི་ས་གཞི་གང༌། མཐོ་དམན་སྙོམས་
ཤིང་གཙང་ལ་སྣུམ་པ། ཚེར་མ་སོགས་པའི་ཟུག་རྔུ་རྣམ་པར་སྤང་བ། བྱང་ཤར་དུ་གཞོལ་བར་
ཁྲུ་གང་ཙམ་བརྐོས་ནས་ས་དེས་བཀང་བས། ལྷག་ན་བཟང་། མཉམ་ན་འབྲིང་། དམའ་ན་
ངན་པས་སྤང་བར་བྱ་ཞིང༌། གཞན་ཡང་ཕྱི་ནང་གི་མཚན་མ་ལེགས་པར་བརྟགས་ནས་བྱའོ། །
ས་སྦྱང་བ་ལ། ཡུལ་གྱི་ཁྱད་པར་ནི། དྲང་སྲོང་གནས་དང་བ་གླང་ལྷས་དང༌། །ཕུག་དང་
རི་ཡི་རྩེ་མོ་དང༌། །ས་གཞི་གང་ན་འཐས་པ་དང༌། །ཁང་ཐོག་དང་ནི་རྡོ་ལེབ་དང༌། །མཆོད་རྟེན་
དྲུང་དང་འབབ་ཆུའི་གླིང༌། །མཚོ་རྣམས་ཀྱི་ནི་ནང་དག་ཏུ། །ས་གཞི་སྦྱང་ཞིང་བཏབ་པ་དང༌། །
ནན་ཏན་དུ་ནི་བྱ་མི་དགོས། །དེར་ནི་ཟུང་རྔུ་དབྱུང་མི་དགོས། །འཐས་པར་བཅག་ཀྱང་དེར་མི་
དགོས། །མཐོ་དམན་ལ་སོགས་སྐྱོན་རྣམས་ཀྱང༌། །དེར་ནི་དོགས་པ་སྐྱེད་མི་དགོས། །ཞེས་པ་
ལྟར་གནས་དེ་དག་ཏུ་ས་གཞིའི་ཟུག་རྔུ་བསལ་བ་དང་། བརྐོས་པའི་སྒོ་ནས་བརྟག་པ་དང༌།
འཐས་པར་བཅག་པ་ལ་སོགས་པ་མི་དགོས་ལ། དེ་ལྟ་བུ་མ་ཡིན་པའི་གནས་རྣམས་སུ་དེ་
དག་ངེས་པར་བྱ་དགོས་སོ། །དེ་ཡང་འདིར་གཙང་མའི་ས་ཕྱོགས་རྡོ་བ་དང༌། གྱོ་མོ་དང༌། ཐལ་
བ་དང༌། སོལ་བ་དང༌། ཕུབ་མ་དང་རུས་པ་སྤངས་པ་ཤིན་ཏུ་གཙང་ཞིང་ཡངས་པར་སྲོག་
ཆགས་མེད་པའི་ཆུ་ལ་བའི་རྣམ་ལྔའམ། ཙན་དན་དང་། ག་པུར་དང་། གུར་གུམ་གྱི་ཕྱེ་མ་
བསྲེས་པ་ལ་ལས་སྔགས་བཟླས་ཏེ། ས་ཕྱོགས་དེར། ཕྱོགས་བཞི་དང༌། སྟེང་དང༌། འོག་དང༌།
ཐད་ཀ་ཐམས་ཅད་བསང་གཏོར་བྱའོ། །དེ་ནས་རྩ་བའི་དཀྱིལ་འཁོར་གྱི་ཉིས་འགྱུར་གྱི་རྒྱར་ཁྲུ་
དོ་ཙམ་བརྐོས་ལ། རྡོ་བ་དང༌། ཐལ་བ་དང༌། སོལ་བ་དང༌། རུས་པ་དང་། སྐྲ་ལ་སོགས་པ་
དང༌། སྲོག་ཆགས་ཀྱི་རིགས་སྣ་ཚོགས་མཐོང་ན་སའི་ཕྱོགས་གཞན་དུ་བརྐོ་བར་བྱ་སྟེ། ཇི་
-178-

སྔགས་ལ་འཇུག་པའི་སྒོ་ལས། ཐམས་ཅད་གསང་བའི་ཆོས་སྐོར་བཞུགས། ༤༨༽
ལྟར་ཡང་རྡོ་བ་ལ་སོགས་པའི་སྐྱོན་རྣམས་མི་གནོད་པའི་སྒོ་ནས་ལེགས་པར་བསལ་ནས་ཆུ་
ཀླུང་གི་སའམ། གྲོག་མཁར་གྱི་ས་གཙང་མ་སྲོག་ཆགས་མེད་པ་ལ་སྲོག་ཆགས་མེད་པའི་བ་
ལས་
བྱུང་ལྔ་བསྲེས་པ་དྲི་ཞིམ་པོའི་ཆུས་སྦྲུས་པའི་ལས་དང་མཐུན་པའི་སས་བཀང་ལ།
ཐམས་ཅད་པའི་སྤོས་ཆུས་བཏབ་ཅིང་འཐས་པར་བཅགས་ཏེ། ངོས་བསྙམས་ནས་བའི་ལྕི་བ་
ས་ལ་མ་ལྷུང་བ་གཅིན་དང་བསྲེས་པས་བྱང་ཤར་ནས་ཁྱབ་པར་བྱུགས་ཏེ། དེའི་དབུས་སུ་
ཁུང་བུ་ཅུང་ཞིག་བརྐོས་ནས་ལས་སྔགས་བཟླ་ཞིང་། ལས་དང་མཐུན་པའི་སྨན་དང་། འབྲུ་
རྣམས་དང་བཅས་པའི་རིན་པོ་ཆེའི་གཏེར་བཅུག་སྟེ། སྔར་ལྟར་ངོས་བསྙམས་ནས། ཨོྃ་བཛྲ་
སཏྭ་ཧཱུཾ། ཞེས་པའི་སྔགས་བཟླ་ཞིང༌། ལག་པ་གཡོན་པས་ས་ལ་རེག་སྟེ། གཡས་པས་བ་བྱུང་
ལྔ་ལ་སྔགས་དེ་ཉིད་བཟླས་པའི་བསང་གཏོར་བྱ་ཞིང་བྱུགས་ལ། ས་བྱང་ཆུབ་ཀྱི་སེམས་ཐོག་
མཐའ་མེད་པའི་རང་བཞིན་དུ་མོས་ནས། ༀ་བྷྱ། ཞེས་པས་རྡོ་རྗེའི་རང་བཞིན་དུ་བསམ་པ
བྱའོ། །གལ་ཏེ་ཟུག་རྔུའི་ཉེས་པ་དབྱུང་མི་ནུས་པའམ། དབྱུང་མི་དགོས་པ་དྲང་སྲོང་གི་གནས་
།་པར་
ལ་སོགས་པ་གཉུག་མར་གནས་པའི་ས་གཞི་ལ་ནི་བྱི་དོར་ལེགས་པར་བྱས་ནས་ལག་པས་
རེག་ཅིང་སྔར་ལྟར་བསང་གཏོར་བྱའོ། །
ས་བཟུང་བ་ནི། གནས་ཁང་ཕྱག་དར་བྱ་ཞིང༌། བླ་ཡོལ་དང༌། རྟེན་མཆོད་ལ་སོགས་པ་
བཀོད་ལེགས་སུ་བཀྲམ། རྡོ་རྗེ་དང་དྲིལ་བུ་ལ་སོགས་པའི་ཡོ་བྱད་རྣམས་བཀོད་ཅིང་ལེགས་
པར་བཤམས་ནས། ཕྱི་ནང་གི་ཁྲུས་བྱས། བྱུག་པས་བྱུགས་ཤིང་གོས་དང་རྒྱན་སྣ་ཚོགས་པས་
བརྒྱན་པར་རང་ཉིད་དཀྱིལ་འཁོར་གྱི་དབུས་སུ་འདུག་ལ། བདག་གི་དཀྱིལ་འཁོར་བསྒོམས་
སློབ་དཔོན་གཙོ་བོའི་ང་རྒྱལ་འཛིན་པ་ལ། འཁོར་རིགས་བཞིའི་བློས་ང་རྒྱལ་འཛིན་པའི་
སློབ་མ་བཞིས་རྡོ་རྗེ་དྲིལ་བུ་བཟུང་སྟེ། ཉེར་སྤྱོད་ལྔས་མཆོད་ནས། སངས་རྒྱས་རང་བཞིན་
ཁྱོད་ལ་འདུད། །གསང་བའི་ཆོས་ལྡན་ཁྱོད་ལ་འདུད། །སྤྱོད་པའི་རིན་ཆེན་ཁྱོད་ལ་འདུད། །
-179-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
དམ་པའི་རྒྱུར་གྱུར་ཁྱོད་ལ་འདུད། །སྣ་ཚོགས་མཛད་པ་ཁྱོད་ལ་འདུད། །ཅེས་པས་བསྟོད་དེ།
མཎྜལ་འབུལ་བ་དོན་དུ་འགྲོ་བས། མགོན་པོ་ཁྱོད་ལ་གསོལ་བ་ནི། །སངས་རྒྱས་ཀུན་གྱི་
འཁོར་ལོ་མཆོག། དཀྱིལ་འཁོར་ཆེན་པོ་དམ་པ་ཡིས། །ཆོ་ག་མཆོག་ནི་བཤད་དུ་གསོལ། །
ཞེས་ལན་གསུམ་གྱིས་གསོལ་བ་གདབ་ཅིང་། སྒྲུབ་གཡོག་མེད་ན་མོས་ནས་རང་གིས་དངོས་
སུ་བརྗོད་པར་བྱའོ། །དེ་ནས་རང་ཉིད་ཕྱག་རྒྱ་ཆེན་པོའི་ང་རྒྱལ་དུ་འཕོས་ནས་སློབ་མ་དང་
བཅས་པ་ཁྲོ་བོའི་ཆས་སུ་ཞུགས་ཏེ་རྡོ་རྗེ་ཁུ་ཚུར་གཉིས་བཅིངས་པ་ལས། མཛུབ་མོ་གཉིས་
བརྐྱང་སྟེ་སྣོལ་བ་གྱེན་དུ་འདེགས་པ་ལྟར་བྱས་པས། དཀྱིལ་འཁོར་ནམ་མཁར་བཏེག་སྟེ།
ཤར་དུ་བལྟས་ནས་མཉམ་པའི་སྟབས་བྱས་ལ། རྡོ་རྗེ་ཅན་གང་འཁོར་བཅས་ཀྱིས། །སྦྱིན་
བདག་རྣམས་ཀྱི་བྱང་ཆུབ་དང་། །འགྲོ་བ་ཀུན་གྱི་བླ་མེད་པའི། །ཡེ་ཤེས་ཐོབ་པར་བྱ་བའི་
ཕྱིར། །ས་འདིར་ཐམས་ཅད་གསང་བ་ཡི། །དཀྱིལ་འཁོར་རྒྱལ་པོ་འདི་བྲིས་ན། །ལྷ་དང་ལྷ་
མིན་གནོད་སྦྱིན་དང་། །སྲིན་པོ་ཡི་དྭགས་ཤ་ཟ་དང༌། །རྗེད་བྱེད་འབྱུང་པོ་མཁའ་འགྲོ་མ། །
གྲིབ་གནོད་མཁའ་ལྡིང་མིའམ་ཅི། །རིགས་སྔགས་གྲུབ་པ་རྒན་པོའམ། །རྒན་མོ་གཡོག་འཁོར་
བཅས་པ་སྟེ། །གང་དག་འཁོད་པ་རྣམས་དེངས་ཤིག། འདི་ལྟར་རྡོ་རྗེ་འཆང་གི་བཀའ། །ཐོས་
ནས་མྱུར་བ་ཉིད་དེངས་ཤིག། གང་དག་མི་འགྲོ་དེ་དག་ནི། །ཕྱག་ན་རྡོ་རྗེ་ཧཱུཾ་ཞེས་པ། །རབ་
ཁྲོས་འབར་བའི་བཞིན་ཅན་གྱི། །ཡེ་ཤེས་རྡོ་རྗེ་འབར་བ་ཡིས། །མགོ་བོ་ཚལ་པ་བརྒྱར་འགས་
འགྱུར། །ཞེས་པ་གར་དང་བཅས་པ་ལན་གསུམ་གྱིས་བགེགས་བསྐྲད་ཅིང་། །བསྣུན་བསྲེག་
ལ་སོགས་པ་བྱའོ། །དེ་ནས་སེང་ལྡེང་གི་ཕུར་བུ་སོར་བརྒྱད་པ་སྟོད་ཁྲོ་བོའི་གཟུགས་ཅན། ཚོན་
སྣ་ལྔའི་སྐུད་པས་དཀྲིས་པ་མེ་ཏོག་གི་ཕྲེང་བ་བཏགས་པ་རྣམས་སྣོད་གཙང་མར་འབྲུ་ལ་
སོགས་ལ་བཙུགས་ཏེ། ལས་སྔགས་ཀྱིས་བསང་སྦྱང་བྱས་ནས། ཧཱུཾ་ལས་ཁྲོ་བོ་མཐའ་ཡས་ལ་
སོགས་པར་བསྐྱེད་དེ། ཡེ་ཤེས་པ་དང་གཉིས་སུ་མེད་པར་མོས་ནས། ༀ་ཀྲོ་དྷ་ཨ་ནནྟ་སརྦ་
-180-

སྔགས་ལ་འཇུག་པའི་སྒོ་ལས། ཐམས་ཅད་གསང་བའི་ཆོས་སྐོར་བཞུགས།
བིསྣོན་ཨུད་པཱ་ད་ཡ་ཧཱུྃ་ཕཊ་སྭཱ་ཧཱ། ཞེས་པ་ལན་བདུན་ལ་སོགས་པ་བཟླས་ཏེ། གཡོན་པའི་ཁུ་
ཚུར་གྱི་སོར་མོ་ལ་སོགས་པས་ཕུར་བུ་བཟུང་ལ། གཡས་པས་རྡོ་རྗེ་ཐོ་བ་ཐོགས་པའམ། མེད་
ན་གཡས་པའི་མཐེ་བོང་མཐེ་ཆུང་གི་རྩེ་མོ་མནན་ལ།
སོར་མོ་ལྷག་མ་རྣམས་བརྐྱང་བ་རྡོ་རྗེ་
རྩེ་གསུམ་པའི་ཕྱག་རྒྱའམ། རྡོ་རྗེ་ཐོགས་ནས་བདུད་རྩི་འཁྱིལ་བའི་ང་རྒྱལ་དང་ལྡན་པས།
ཨོཾ་གྷ་གྷ། གྲཱ་ཏ་ཡ་བྷཱ་ཏ་ཡ། སརྦ་དུཥྚན་ཕཊ། ཀཱི་ལ་ཡ་ཀཱི་ལ་ཡ། སརྦ་པཱ་པཾ་ཕཊ་ཕཊ། བཛྲ་
ཀཱི་ལ་བཛྲ་དྷ་རོཏ་ཨ་ཛྙཱ་པ་ཡ་ཏི་སྭཱ་ཧཱ། ཞེས་བཟླས་ཤིང༌། སྤྱི་བོ་ནས་བཏབ་ལ་བརྡུངས་པ།
སྙིང་ཁ་ནས་རྐང་མཐིལ་གྱི་བར་དུ་ཕུག་ཅིང་འོད་གསལ་བའི་གནས་ཐོབ་པར་བལྟས་ཏེ།
དབང་ལྡན་ནས་དབུས་ཀྱི་བར་དུ་ཕུར་བུས་བཏབ་ནས་ཕུར་བུ་ལ་མཆོད་བསྟོད་ལས་འཆོལ་
བྱས་ཏེ། མ་ཧཱ་མཎྜལ་ཧཱུཾ། ཞེས་པས་ཆོས་ཐམས་ཅད་ཡེ་ཤེས་ལས་ལོགས་ན་མེད་ལ། སེམས་
ཀྱང་སྟོང་ཉིད་ནམ་མཁའ་ལྟ་བུ་ཡིན་པས། བགེགས་ཐམས་ཅད་དང་བྲལ་བ་ཡིན་ནོ་ཞེས་
བསྒོམས་ཏེ། ཧཱུཾ་ཞེས་བཟླས་ཤིང་དོན་བསམས་ལ། གདུག་པ་ཐམས་ཅད་ཚར་བཅད་ནས་
འོག་ཐམས་ཅད་རྡོ་རྗེའི་ས་གཞི། སྟེང་ཐམས་ཅད་རྡོ་རྗེའི་གུར་དང་བླ་རེ། ཁོར་ཡུག་ཐམས་ཅད་
རྡོ་རྗེའི་ར་བ་དང་དྲ་བ། མེ་རབ་ཏུ་འབར་བས་ཁྱབ་པར་གྱུར་ཏོ། །
སྟ་གོན་ལ། སའི་ལྷ་མོ་སྟ་གོན་ནི། ནུབ་གསུམ་པའི་ལུགས་སུ་བྱེད་ན། ས་ཆོག་ཚར་མ་
ཐག་དེ་ཉིད་དུ་ཐིག་ཆེན་བརྒྱད་སྐམ་ཐིག་ཏུ་གདབ། སྲུང་འཁོར་ན་གནས་པ་ཡིད་ལ་གསལ་
བའི་ངང་ནས་རང་ཉིད་འཁོར་ལོས་སྒྱུར་བའི་ཆ་བྱད་ཀྱིས་དཀྱིལ་འཁོར་གྱི་དབུས་སུ་དྲིའི་ཐིག་
ལེ་བྱའོ། །དེར་རྡོ་རྗེ་རྩེ་གསུམ་པའི་ཕྱག་རྒྱས་ས་ལ་བསྣུན་པས་སའི་ལྷ་མོ་གསེར་གྱི་མདོག་
ཅན་ཕྱག་གཡས་པ་དམ་བཅའ་ལེན་པའི་ཐལ་མོ་ཕྱེད་པ་མཛད་པ། གཡོན་གསེར་གྱི་བུམ་པ་
དཀུར་བསྣམས་པ། ལུས་ཕྱེད་ས་ལས་འཐོན་པ་བྱུང་བར་གྱུར་ཏེ། བ་སུན་དྷ་རི་ཨེ་ཧྱ་ཧི།
ཨཉྙཾ། ཞེས་སོགས་མཆོད་ཡོན་སྔོན་དུ་འགྲོ་བའི་ཉེར་སྤྱོད་སྔོན་དུ་འགྲོ་བས་མཆོད་ནས། རྡོ་རྗེ་
-181-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
དང་དྲིལ་བུ་འཛིན་པས། སྐྱོབ་པ་སངས་རྒྱས་ཐམས་ཅད་ཀྱི། །སྤྱོད་པའི་ཚུལ་དང་ཁྱད་པར་
གཞི། །ས་དང་ཕ་རོལ་ཕྱིན་པ་ལ། །ལྷ་མོ་ཁྱོད་ནི་དཔང་དུ་གྱུར། །དངོས་གྲུབ་ཐམས་ཅད་ཐོབ་
བྱའི་ཕྱིར། །བདག་གིས་དཀྱིལ་འཁོར་བྲི་བར་བྱ། །ཞེས་ལན་གསུམ་བརྗོད་པས་མཉེས་ནས།
རིག་པ་འཛིན་པ་ཇི་ལྟར་དགའ་བར་དཀྱིལ་འཁོར་གྱི་ལས་གྱིས་ཤིག། ཅེས་བརྗོད་ནས། དེ་
ཉིད་དུ་ཐིམ་པར་བསམ་མོ། །
ལྷ་སྟ་གོན་ནི། དཀྱིལ་འཁོར་གྱི་ས་ལ་དྲི་བཟང་དང་སྦྱར་བའི་བདུད་རྩི་ལྔའི་སྤོས་
ཆུས་ཐིག་ལ་མི་གནོད་པར་བྱུག་ཅིང་ལས་སྔགས་བཟླས་པའི་སྤོས་ཆུས་བསང་གཏོར་བྱས་
ལ། སྙིང་པོ་དྲིའི་དཀྱིལ་འཁོར་སོར་བཅུ་གཉིས་པ་བྲིས་ཏེ་ལྷ་སོ་སོའི་གདན་དུ་དྲིའི་ཐིག་ལེ་
བྱས་ལ་ལྷ་རང་རང་གི་སྔགས་ལན་བདུན་བདུན་བཟླས་ཤིང་དབུས་སུ་བཅོམ་ལྡན་འདས།
ཞེས་སོགས་སྙིང་པོའི་ལྷ་སོ་སོའི་མཚན་ནས་བརྗོད་པའི་མོད་ལ་ལྷ་དམ་ཚིག་པ་སོ་སོ་ཡིད་
ལ་གསལ་བར་བྱ་བའམ། ཡང་ན་དཀྱིལ་འཁོར་གྱི་ལྷ་རྣམས་རྫོགས་པར་སྒོམ་མོ། །དེ་ནས་
རྡོ་རྗེ་དྲིལ་བུ་འཛིན་ཞིང༌། ཐུགས་བརྩེར་གནས་པའི་དགོངས་པ་ཡིས། །སངས་རྒྱས་བདག་
ལ་དགོངས་སུ་གསོལ། །སྲས་དང་ལྷན་ཅིག་གཤེགས་ནས་ཀྱང༌། །ས་གཞི་ཡོངས་སུ་བཟུང་
བར་མཛོད། ། ཅེས་ལན་གསུམ་གསོལ་བ་བཏབ་པས་སྤྱན་དྲངས་ཏེ། ཛཿཧཱུྃ་བཾ་ཧོཿ༔ཞེས་
པས་དགུག་གཞུག་ལ་སོགས་པ་བྱས་ན། འཆད་པར་འགྱུར་བ་ལྟར་སྔགས་དང༌། ཕྱག་རྒྱ་
དང་ལྡན་པའི་ཉེར་སྤྱོད་ལྔས་མཆོད་པ་དང༌། མར་ལ་བསྙུགས་པའི་ཡམ་ཤིང་དང༌། མར་དང་
སྦྱར་བའི་ཏིལ་དང༌། མར་གྱི་སྲེག་བླུགས་སྔོན་དུ་འགྲོ་བའི་འབྲས་ཆན་ཞོ་དང་སྦྱར་བའི་སྦྱིན་
སྲེག་བྱས་ཏེ། དེ་ཡང་དང་པོར་འཇིག་རྟེན་པའི་མེ་ལྷ་སྤྱན་དྲངས་ལ་དབུལ་ཞིང་། དེ་ནས་
སྙིང་པོའི་དཀྱིལ་འཁོར་གྱི་ལྷ་རྣམས་སྤྱན་དྲངས་ནས། དང་པོར་ལྷ་རང་རང་གི་སྔགས་དང༌།
དེ་ནས་སྤྱན་མའི་སྔགས་ཀྱིས་ཞི་བའི་སྦྱིན་སྲེག་གི་མཆོད་པས་མཉེས་པར་བྱས་ནས་ཕྱི་རོལ་
-182-

སྔགས་ལ་འཇུག་པའི་སྒོ་ལས། ཐམས་ཅད་གསང་བའི་ཆོས་སྐོར་བཞུགས། ༤༨༽
ཏུ་འཆད་པར་འགྱུར་བ་ལྟར་ཕྱོགས་སྐྱོང་བཅུའི་གཏོར་མ་ཕྱོགས་བཅུར་བཏང་བར་བྱའོ། །
བུམ་པ་སྟ་གོན་ནི། བུམ་པ་མཚན་ཉིད་དང་ལྡན་པར་སྤོས་ཆུ་གཙང་མ་ཅུང་ཟད་བླུགས་
པ་བསང་སྦྱང